OpenLLM-France/wikimedia huggingface dataset:
# Volta a la Gran Bretanya 2018

La Volta a la Gran Bretanya 2018, 15a edició del Volta a la Gran Bretanya, es disputa entre el 2 i el 9 de setembre de 2018 sobre un recorregut de 1.136,1 km repartits amb vuit etapes. L'inici de la cursa fou a Edimburg, mentre el final era a Cardiff. La cursa formava part del calendari de l'UCI Europa Tour 2018, amb una categoria 2.HC.
El guanyador final fou el francès Julian Alaphilippe (Quick-Step Floors), que s'imposa per només disset segons al neerlandès Wout Poels (Team Sky) i per trenta-tres a Primož Roglič (Lotto NL-Jumbo).

## Equips

L'organització convidà a prendre part en la cursa a onze equips UCI WorldTeams, tres equips continentals professionals, cinc equips continentals i una selecció nacional:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 2 de set | Pembrey Country Park – Newport | etapa accidentada | 174,8 | André Greipel | André Greipel |
| 2a etapa | 3 de set | Cranbrook – Barnstaple | etapa accidentada | 174,9 | Cameron Meyer | Alessandro Tonelli |
| 3a etapa | 4 de set | Bristol – Bristol | etapa accidentada | 128 | Julian Alaphilippe | Patrick Bevin |
| 4a etapa | 5 de set | Nuneaton – Royal Leamington Spa | etapa accidentada | 183,5 | André Greipel | Patrick Bevin |
| 5a etapa | 6 de set | Cockermouth – Whinlatter | contrarellotge per equips | 14 | Lotto NL-Jumbo | Primož Roglič |
| 6a etapa | 7 de set | Barrow-in-Furness – Whinlatter Pass | etapa de mitja muntanya | 168,3 | Wout Poels | Julian Alaphilippe |
| 7a etapa | 8 de set | West Bridgford – Mansfield | etapa plana | 215,6 | Ian Stannard | Julian Alaphilippe |
| 8a etapa | 9 de set | Londres – Londres | etapa plana | 77 | Caleb Ewan | Julian Alaphilippe |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :
Font: ProCyclingStats :

### Etapa 4

Font: ProCyclingStats :
Font: ProCyclingStats :

### Etapa 5

Font: ProCyclingStats :
Font: ProCyclingStats :

### Etapa 6

Font: ProCyclingStats :
Font: ProCyclingStats :

### Etapa 7

Font: ProCyclingStats :
Font: ProCyclingStats :

### Etapa 8

Font: ProCyclingStats :

## Classificació final

Font: ProCyclingStats :

## Referències

* ↑ «2018 » 15th Ovo Energy Tour of Britain (2.HC)». procyclingstats.com.
* ↑ «Alaphilippe gana la Vuelta a Gran Bretaña». El Mundo Deportivo, 09-09-2018 [Consulta: 21 setembre 2018].
* ↑ «2018 » 15th Ovo Energy Tour of Britain (2.HC)». procyclingstats.com.

## Enllaços externs

* Pàgina oficial (anglès)
# Vladímir Gaglóiev

Vladímir Mikhàilovitx Gaglóiev (en osset Гаглойты Михаилы фырт Владимир, Gagloiti Mikhaïl Firt Vladímir) fou un destacat escriptor i dramaturg d'Ossètia. Nascut a Dodoti l'1 de febrer de 1927, a l'actual Ossètia del Sud, el gruix de la seva obra són peces teatrals en osset, però també destacà en la seva faceta com a periodista i publicista. Fou redactor de la revista Fidiuäg (Фидиуæг, El missatger). Va morir a Moscou el 12 de febrer de 1996.
# Wu Xian

Wu Xian (xinès: 巫咸) va ser un astrònom xinès que suposadament va viure durant la Dinastia Shang (1600-1046 aC) de la història xinesa. És considerat com un dels principals astrònoms de l'antiga Xina al costat de més figures històriques com Gan De i Shi Shen, aquests dos últims van viure durant el període dels Regnes Combatents (403-221 aEC).

## Vegeu també

* Tai Wu

## Referències

* ↑ Peng, Yoke Ho (2000). Li, Qi and Shu: An Introduction to Science and Civilization in China. Courier Dover Publications. ISBN 0486414450
# Xerraire barrat

El xerraire barrat (Trochalopteron lineatum) és un ocell de la família dels leiotríquids (Leiothrichidae).

## Hàbitat i distribució

Viu entre la malesa del bosc, arbusts, ciutats i herba alta a l'Himàlaia, al sud de Tadjikistan, est de l'Afganistan, nord del Pakistan, nord-oest de l'Índia, a Caixmir i sud del Tibet.

## Referències

* ↑ «Xerraire barrat». Cercaterm. TERMCAT, Centre de Terminologia. Rev. 20/12/2021(català)
# Xerraire ala-roig

El xerraire ala-roig (Trochalopteron formosum) és un ocell de la família dels leiotríquids (Leiothrichidae).

## Hàbitat i distribució

Viu entre la malesa del bosc, a l'Himàlaia, al sud-oest de la Xina al centre i oest de Szechwan, Yunnan i nord de Kwangsi, i nord del Vietnam al nord-oest de Tonquín.

## Referències

* ↑ «Xerraire ala-roig». Cercaterm. TERMCAT, Centre de Terminologia. Rev. 20/12/2021(català)
# Enteogen

Un enteogen (del grec entheos "divinitat a dins" i gen "que genera") és una substància química utilitzada en un context religiós, xamànic, o espiritual per a una experiència espiritual.
El neologisme enteogen va ser encunyat el 1979 per un grup de etnobotànics i acadèmics de la mitologia (Carl A. P. Ruck, Jeremy Bigwood, Danny Staples, Richard Evans Schultes, Jonathan Ott i R. Gordon Wasson). El terme prové de dues paraules del grec antic, ἔνθεος (entheos) i γενέσθαι (genesthai). L'adjectiu entheos es tradueix al català com "ple del déu, inspirat, posseït", i és l'arrel de la paraula catalana entusiasme. Els grecs el van utilitzar com a terme d'elogi per a poetes i altres artistes. Genesthai significa "per venir a ser." Per això, un enteogen és un fàrmac que causa que hom esdevingui inspirat o experimente sentiments d'inspiració, sovint d'una manera religiosa o espiritual.
Des de la prehistòria, substàncies psicoatives han sigut emprades per a tractar de contactar amb la divinitat.

## Referències

* ↑ «enteogen?». sense dubte. Universitat de Barcelona. Arxivat de l'original el 22 de desembre 2015. [Consulta: 28 agost 2015].
* 1 2 Souza, Rafael Sampaio Octaviano de [et al]. «Jurema-Preta (Mimosa tenuiflora [Willd.] Poir.): a review of its traditional use, phytochemistry and pharmacology». Brazilian Archives of Biology and Technology, 51, 5, 01-10-2008, pàg. 937–947. DOI: 10.1590/S1516-89132008000500010.
* ↑ «Entheogen». dictionary.com. Arxivat de l'original el 2012-07-05. [Consulta: 13 març 2012].
* ↑ Rudgley, Richard. «San Pedro Cactus». A: The Encyclopedia of Psychoactive Substances. Londres: Little, Brown and Company, 1998. ISBN 9780316643474.
* ↑ Rodríguez Marco, Gabriel. La diosa Inanna y Nippur : la Hierogamia y el viaje al inframundo. Una investigación interdisciplinar (Tesi). Universidad Complutense de Madrid, 2016, p. 200.

## Vegeu també

* Drogues enteogèniques i registre arqueològic
# Wheat Ridge

Wheat Ridge és una població dels Estats Units a l'Estat de Colorado. Segons el cens del 2000 tenia 32.913 habitants.

## Demografia

Segons el cens del 2000, Wheat Ridge tenia 32.913 habitants, 14.559 habitatges, i 8.313 famílies. La densitat de població era de 1.398 habitants per km².
Dels 14.559 habitatges en un 25% hi vivien joves de menys de 18 anys, en un 41,4% hi vivien parelles casades, en un 11,4% dones solteres, i en un 42,9% no eren unitats familiars. En el 35,4% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,85.
Per edats la població es repartia de la manera següent: un 21,2% tenia menys de 18 anys, un 7,6% entre 18 i 24, un 29,3% entre 25 i 44, un 22,9% de 45 a 60 i un 19% 65 anys o més.
L'edat mitjana era de 40 anys. Per cada 100 dones de 18 o més anys hi havia 86,6 homes.
La renda mitjana per habitatge era de 38.983 $ i la renda mitjana per família de 47.512 $. Els homes tenien una renda mitjana de 36.711 $, mentre que les dones 28.370 $. La renda per capita de la població era de 22.636 $. A l'entorn del 5,9% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wheat Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 agost 2010].
* ↑ «Geographic Comparison Table- Wheat Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Wheatland

«Wheatland» té aquests significats:
* Wheatland (Califòrnia).
* Wheatland (Dakota del Nord).
* Wheatland (Indiana).
* Wheatland (Iowa).
* Wheatland (Missouri).
* Wheatland (Pennsilvània).
* Wheatland (Wyoming).
# Vienna (grup musical)

Vienna és un grup de cantants de música pop en valencià d'Alacant. El formen Pau Castillo, Arturo Pérez Deltell, Julio Torres Soler i Víctor Pérez Muñoz, que a més de cantar toquen la guitarra, l'ukelele i el baix. Fins ara han publicat l'EP Hem trobat un pis per a llogar (LCM Records, 2020) i l'àlbum Tot allò que una vesprada morí amb les bicicletes (LCM Records, 2021), on hi participen músics com La Fúmiga, El Diluvi, Malifeta, Pep Mirambell, Sara Vera, Jo Jet i Maria Ribot o Ariox. El 2021 s'han incorporat al grup Víctor Pérez (bateria) i Julio Torres (guitarra, saxo i harmonies). La seva música té influències de grups com Els Jóvens i Manel.
Al gener de 2023 la banda va anunciar per Twitter la seua intenció de cantar en castellà i fer un estil musical diferent, i demanaven als seguidors respecte per esta decisió.

## Referències

* ↑ «El record dels dies bons musicat per Vienna: el grup crea un disc amb molt de 'cor'». [Consulta: 12 novembre 2021].
* ↑ Enderrock.cat. «Vienna: «Fan falta més cançons que parlen d'Alacant com a part de l'imaginari col·lectiu» | Enderrock.cat». [Consulta: 12 novembre 2021].
* ↑ «Vienna». [Consulta: 12 novembre 2021].
* ↑ «"Sí, anem a fer música en castellà i diferent"» (en valencià). Twitter, 10-01-2023. [Consulta: 10 gener 2023].
# Xenòclides

Xenòclides és el nom dels següents personatges:
* Xenòclides de Corint, militar corinti
* Xenòclides de Calcis, governant de Calcis.
# Visualitzador fluorescent de buit

Un visualitzador fluorescent de buit o VFD (en anglès Vacuum Fluorescent Display), vulgarment conegut com a visualitzador de plasma, consisteix en una ampolla de vidre que conté un o diversos filaments que actuen de càtode, diversos ànodes recoberts de fòsfor i una reixeta per caràcter. En polaritzar positivament els ànodes i les reixetes, els electrons emesos pel càtode són atrets per l'ànode, que s'il·lumina per fluorescència.

## Evolució

L'evolució dels VFD va córrer paral·lela a l'evolució de les calculadores digitals, en competència amb els displays de LED. Finalment, a causa del seu elevat pes i consum, aquesta aplicació va caure en desús quan van aparèixer els LCD retro-il·luminats a preus competitius. El disseny del visualitzador és molt flexible, i pot afegir símbols i gràfics especials (Custom) per a cada aplicació. El fòsfor dels ànodes es pot tenyir de verd, groc, vermell, blau, etc., Amb el que s'obtenen visualitzadors amb colors molt vistosos, d'aplicació comuna en equips d'alta fidelitat i vídeo, fotocopiadores, etc. També s'utilitzen en caixes registradores i petits panells informatius.
Els fabricants ofereixen mòduls que contenen el VFD, els inversors per generar l'alta tensió del display i els circuits necessaris per adaptar i retenir la informació, i connectables directament al bus d'un microprocessador, alimentant-se a la mateixa tensió que aquest.

## Vegeu també

* TFT-LCD
* Pantalla de cristall líquid
* Panell d'informació

## Referències

* ↑ Joseph A. Castellano. Handbook of Display Technology. Gulf Professional Publishing, 3 juny 1992, p. 163–. ISBN 978-0-12-163420-9.

## Enllaços externs

* Tipus de lletra de set segments de Harvey Twyman Arxivat 2016-11-17 a Wayback Machine. (anglès)
* Enllaç per descarregar el full de dades
# Es Capdellà

Es Capdellà és un poble del municipi de Calvià. Es troba a la cruïlla de les vies entre Calvià i Andratx i entre Peguera i Puigpunyent.
És un lloc essencialment residencial on hi conviuen moltes nacionalitats (unes 80 l'any 2009) que han decidit establir-hi la seva residència causa de la tranquil·litat de la zona. Té una extensió de 71.81 ha. Al voltant es troben les possessions de Galatzó, Son Martí, Son Claret, ses Algorfes, Son Alfonso, Son Vic Vell, Son Vic Nou, sa Cova, Son Hortelà, Son Durí, Son Cabot i sa Coma. Està envoltat per les muntanyes del puig de Galatzó (1.026 m), el puig de s'Esclop (927 m) i el puig Batiat (645 m). Els puigs més propers i de menys alçària són el Vermell (160 m), el de sa Grua (483 m), el de Cero (194 m) i el de ses Tàrtares (159 m).
El nom Es Capdellà és l'aglutinació de en el cap d'allà que significa a l'extrem i apareix per primera vegada al Llibre dels estims de la Parròquia de Calvià de 1663. L'origen del Capdellà sembla ser, juntament al de Calvià, com a concentradors de jornalers agrícoles de les possession del bisbe de Barcelona que tenia sota règim de pariatge amb el rei. En un principi, les casetes d'aquests jornalers es varen agrupar en tres blocs, el que ara constitueix el nucli urbà, el del Serral (en l'actualitat unit a l'anterior) i el de la Vallverda. La població l'any 1778 era d'unes 200 persones, un segle després, l'any 1888 hi havia registrades en el padró parroquial 1139 persones.

## L'església

La primera església oratori que es va construir va ser per ordre de Jaume Palmer Calafat l'any 1768, per facilitar l'assistència religiosa als habitants que hi vivien (ja que aquests s'havien de desplaçar a Calvià, a 3 km) i l'any 1863 es va ampliar. El dia 16 de gener de 1978 un llamp va pegar l'antiga església i li va causar destrosses. En contra de l'opinió del poble es va decidir enderrocar l'església i construir-ne una de nova i el 18 de juny de 1980 es va posar la primera pedra i el 4 de juliol de 1982 el bisbe Teodor Úbeda la va beneir.

## Referències

* ↑ «Es Capdellà». Gran Enciclopèdia Catalana. Barcelona: Grup Enciclopèdia Catalana.
* ↑ Serra Isern, 2002.

## Bibliografia

* Serra Isern, Ramon. Ajuntament de Calvià. Es Capdellà i la seva església, 2002, p. 363. ISBN 978-8495065780.
* Albero Santacreu, Daniel «Arqueología espacial en los valles de Galatzó y Es Capdellá» (en castellà). Mayurqa, 31, 2006, pàg. 137-164.
# Es Carbonells

Es Carbonells és una possessió del terme de Llucmajor, Mallorca. Està situada a la Marina, entre les possessions de sa Torre i sa Pobla d'en Verdigo. El 1544 es troba documentada amb el nom de Rafal dels Carbonells.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 144. ISBN 84-8661702-2.
# Wazeba d'Axum

Wazeba (principis del segle quart) va ser un rei del Regne d'Axum al nord-est d'Àfrica. Fou el successor del rei Afilas. Wazeba principalment es coneix per les monedes que foren encunyades durant el seu regnat. Ell va ser el primer governant que va gravar les llegendes en les seves monedes, fetes en gueez, i l'únic Rei d'Axum que utilitzà aquest idioma en les seves monedes d'or.

## Referències

* ↑ S. C. Munro-Hay, Aksum: An African Civilization of Late Antiquity (Edinburgh: University Press, 1991), p. 189
# Waziers

Waziers és un municipi francès, situat a la regió dels Alts de França, al departament del Nord. L'any 2006 tenia 7.720 habitants. Limita a l'est amb Sin-le-Noble i a l'oest amb Douai.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 10.507 | 11.149 | 10.251 | 9.267 | 8.824 | 7.910 | 7.720 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1945-1959 | Georges Larue | PCF |
| 1959-1974 | Roger Miquet | PCF |
| 1974-1992 | Marc Duquesne | PCF |
| 1992-2002 | Michel Monsieur | PCF |
| 2002- | Jacques Michon | PCF |
# Wormleysburg

Wormleysburg és una població dels Estats Units a l'estat de Pennsilvània. Segons el cens del 2000 tenia 2.607 habitants.

## Demografia

Segons el cens del 2000, Wormleysburg tenia 2.607 habitants, 1.295 habitatges, i 663 famílies. La densitat de població era de 1.082,3 habitants per km².
Dels 1.295 habitatges en un 19,4% hi vivien nens de menys de 18 anys, en un 40,2% hi vivien parelles casades, en un 8,7% dones solteres, i en un 48,8% no eren unitats familiars. En el 39,9% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,71.
Per edats la població es repartia de la següent manera: un 17,7% tenia menys de 18 anys, un 8,7% entre 18 i 24, un 32,6% entre 25 i 44, un 25,1% de 45 a 60 i un 16% 65 anys o més.
L'edat mediana era de 38 anys. Per cada 100 dones de 18 o més anys hi havia 95,1 homes.
La renda mediana per habitatge era de 40.536$ i la renda mediana per família de 49.342$. Els homes tenien una renda mediana de 36.250$ mentre que les dones 27.902$. La renda per capita de la població era de 28.504$. Entorn del 3,6% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wormleysburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Wormleysburg». American Fact Finder. Oficina del Cens dels Estats Units, 12-01-2010.
# Yebra

Yebra és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 605 | 576 | 519 | 508 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Xatrac reial becgroc

El xatrac reial becgroc o xatrac crestat (Thalasseus bergii) és una espècie d'ocell de la família dels làrids (Laridae) que habita les costes atlàntiques d'Àfrica Meridional, des de Namíbia cap al sud, costa africana de l'Índic, Madagascar, Seychelles i altres illes properes, Mar Roig, Golf d'Aden i Golf Pèrsic, Sri Lanka, sud-est de la Xina, Filipines, illes Ryukyu, Indonèsia, Austràlia, Tasmània, Melanèsia, Micronèsia i sud de Polinèsia cap a l'est fins a Tuamotu.

## Referències

* ↑ Xatrac crestat a CERCATERM Rev. 23/03/2012
# Fabrizio Caracciolo

Fabrizio (Agostino) Caracciolo dei Principi di Marsicovetere (Nàpols, 1555 - 1615) va ser un religiós italià, cofundador, en 1588, de l'orde dels Clergues Regulars Menors.
De jove es va revelar com estudiós i pietós. Es va llicenciar en Dret i decidí de seguir la carrera eclesiàstica. Obtingué aviat el benefici de l'abadia de Marsico Vetere a Nàpols.
Va trobar Giovanni Agostino Adorno en 1587, qui li comunicà la seva intenció de fundar un orde de clergues regulars. Arran d'un error en la tramesa d'aquesta carta, arribà a Francesc Caracciolo, llavors prevere a Nàpols i que, malgrat el cognom, pertanyia a una branca diferent de la seva família. Tots tres van fundar l'orde dels Clergues Regulars Menors en 1588.
Fabrizio va ser qui va aconseguir els recursos per al nou orde, ja que era abat de Santa Maria Maggiore de Nàpols, església que va acollir la primera seu de l'orde. Va renunciar a l'herència familiar i va fer professió solemne per a entrar a l'orde el 25 d'agost de 1596. Llavors va canviar el seu nom, adoptant el d'Agustí en homenatge a Agostino Adorno, que havia mort feia poc. Va ser nomenat general de l'orde, a la mort de Francesc Caracciolo. En 1612, en redactà les constitucions, que van ser aprovades per Pius V.
Va morir humilment el 25 de maig de 1615, als seixanta anys.

## Vegeu també

* Clergues Regulars Menors
* Giovanni Agostino Adorno
* Sant Francesc Caracciolo
# Ethelbert de Wessex

Ethelbert (o Æthelberht; «noble magnífic» en anglès antic), fou rei de Kent des del 858 i també de Wessex des del 860 fins a la seva mort el 865. Era el tercer fill del rei Ethelwulf de Wessex amb la seva primera esposa, Osburh. El 855, mentre el seu pare visitava Roma, Ethelbert fou designat governador o virrei de Kent i el seu germà gran Ethelbald quedà al capdavant de Wessex. Ethlebald, però, es va negar a retornar el poder al seu pare quan aquest va tornar de Roma, segurament perquè durant el viatge de retorn el rei s'havia casat amb una princesa franca de nom Judith i Ethelbald pensava que aquesta li podia donar descendència que li disputés el dret al tron. El rei no va voler entrar en una guerra civil i va deixar Wessex en mans d'Ethelbald, passant ell a governar les terres de Kent. Quan va morir, Ethelbert el va succeir com a rei de Kent i altres terres orientals del regne. Només dos anys més tard, moria Ethelbald sense descendència i Ethelbert passava a ser rei únic de Wessex i de Kent.
Va ser coronat a la població de Kingston upon Thames i la Crònica anglosaxona descriu el seu regnat com pacífic i pròsper, malgrat l'amenaça de les ràtzies vikingues que planava sobre Winchester i l'est de Kent. Ans al contrari que els seus predecessors, en no designar cap familiar com a virrei de Kent, va acumular tot el poder en la seva persona.
Va morir el 865 sense descendència, deixant el tron al seu germà Æthelred.

## Referències

* ↑ Yorke, 1990, p. 148–158, 133 taula 15.
* ↑ Stenton, 1971, p. 245.

## Bibliografia

* Stenton, Frank M. Anglo-Saxon England (en anglès). 3ª. Oxford: Oxford University Press, 1971 (Oxford History of England). ISBN 9780191501289.
* Yorke, Barbara. Kings and Kingdoms in Early Anglo-Saxon England (en anglès). Londres: Seaby, 1990. ISBN 1-85264-027-8.
# Etheldritha de Crowland

Etheldritha de Crowland, també coneguda com a Ælfthryth o Alfreda, és una santa venerada a l'Església Catòlica Romana com a verge i reclusa.
Era filla del rei Offa de Mèrcia. D'acord amb una llegenda posterior i no gaire fiable, estava promesa a sant Etelbert, però quan ell arribà a la cort d'Offa per reclamar-la, va ser assassinat arran d'una conjura de la reina Cynethryth.
Després d'aquests fets, Etheldritha es retirà als pantans de l'abadia de Crowland. Es va construir una cel·la cap el 793 i va viure com a reclusa fins a la seva mort. Crowland reclamà que la seva tomba es trobava entre les dels sants posats al voltant de Guthlac de Crowland, però les relíquies es van perdre el 870 quan els danesos van atacar el monestir.
És impossible no sospitar de l'existència de certa confusió amb Aefleda, una altra filla d'Offa, el marit de la qual també va ser assassinat.

## Referències

* ↑ Farmer, David. The Oxford Dictionary of Saints, 1978, p. 170. ISBN 0-19-280058-2.
# Estanyets de Llevata

Els Estanyets de Llevata són dos estanyets del municipi de Sarroca de Bellera (Pallars Jussà), situats a l'extrem nord de l'antic municipi de Benés, de l'Alta Ribagorça. Estan situats al nord del terme, molt a prop del límit amb el terme de Vall de Boí, de l'Alta Ribagorça, a llevant del Cap de les Raspes Roies i al sud-oest del Tuc de Moró. Les seves aigües davallen cap al sud a través del barranc Gros, cap al riu de Manyanet.

## Referències

* ↑ Institut Cartogràfic de Catalunya
# Xenofont (escriptor)

Xenofont (Xenophon, Ξενοφῶν), fou un escriptor atenenc esmentat per Diògenes Laerci. Era germà del poeta Pitòstrat. Va escriure una biografia dels líders tebans Epaminondes i Pelòpides, i alguns altra obra.

## Referències

* ↑ Xenophon 1, Dictionary of Greek and Roman Biography and Mythology, William Smith